ΓΡΑΠΤΗ ΕΡΩΤΗΣΗ E-2567/01

υποβολή: Antonios Trakatellis (PPE-DE) προς την Επιτροπή

(21 Σεπτεμβρίου 2001)

Θέμα: Καθυστέρηση στην απελευθέρωση της εσωτερικής αγοράς ηλεκτρισμού και στρέβλωση των συνθηκών ανταγωνισμού στην Ελλάδα

Σημαντική καθυστέρηση στην απελευθέρωση της ενεργειακής αγοράς καθώς και στρέβλωση των συνθηκών ανταγωνισμού της εσωτερικής αγοράς ηλεκτρισμού της ΕΕ παρατηρείται στην Ελλάδα με την παρεμβατική πολιτική που ασκείται μέσω της Δημόσιας Επιχείρησης Ηλεκτρισμού (ΔΕΗ), η οποία επωφελούμενη της μονοπωλιακής θέσης που κατέχει στην ελληνική αγορά, εμποδίζει το άνοιγμα της αγοράς και θέτει σε κίνδυνο την ενεργειακή επάρκεια, δεδομένου ότι στα επόμενα χρόνια θαπάρξει αύξηση προμήθειας ηλεκτρικής ενέργειας.

Λαμβάνονταςπόψη την οδηγία 96/92/ΕΚ(1) σχετικά με τους κανόνες για την εσωτερική αγορά ηλεκτρικής ενέργειας, σύμφωνα με την οποία η Ελλάδα μετά την παράταση δύο ετών που έλαβε για την εφαρμογή τωνποχρεώσεων που απορρέουν από την οδηγία, θα έπρεπε να είχε θέσει από το Μάρτιο του 2001 σε ισχύ όλες τις νομοθετικές, κανονιστικές και διοικητικές διατάξεις για την απελευθέρωση της εσωτερικής αγοράς ηλεκτρισμού, ερωτάται η Επιτροπή:

1. Έχει εξασφαλιστεί η εναρμόνιση του ελληνικού νομοθετικού πλαισίου (Νόμος 2773/99, ΦΕΚ286Α, 22-12-1999 και κανονισμός ΦΕΚ Β1498, 8-12-2000) που αφορά την απελευθέρωση της εσωτερικής αγοράς ηλεκτρισμού σύμφωνα με την κοινοτική νομοθεσία και τους κανόνες των Συνθηκών·

2. Παραβιάζεται η κοινοτική νομοθεσία και ποια μέτρα πρόκειται να πάρει η Επιτροπή, ώστε να διασφαλίζονται οι συνθήκες ανταγωνισμού επί ίσοις όροις καθώς και η λειτουργία κανόνων με διαφάνεια για το άνοιγμα των αγορών·

3. Για ποιο λόγο ο αρμόδιοςπουργός ανάπτυξης δεν έχει προβεί σε καμία εξέταση και χορήγηση άδειας λειτουργίας προμηθευτού, ενώ πλήθος αιτήσεων έχουν κατατεθεί και συσσωρευτεί στις αρμόδιες αρχές·

4. Τι προτίθεται να κάνει για να προστατεύσει τόσο το κοινοτικό δίκαιο όσο και την ασφάλεια, τη διαφοροποίηση και την ευελιξία του εφοδιασμού στην Ελλάδα·

5. Υπάρχει διαχωρισμός μεταξύ του διαχειριστή του δικτύου και του παραγωγού/διανομέα και ποιες ενέργειες έχουν γίνει ώστε να είναι διαχωρισμένα τα εμπορικά συμφέροντα της ΔΕΗ και οι λειτουργικές δραστηριότητες του δικτύου·

(1) ΕΕ L 27 της 30.1.1997, σελ. 20.

Απάντηση της κας de Palacio εξ ονόματος της Επιτροπής

(26 Οκτωβρίου 2001)

1.-2. Ζητήθηκε από την Ελλάδα να εφαρμόσει την οδηγία 96/92/ΕΚ του Κοινοβουλίου και του Συμβουλίου της 19ης Δεκεμβρίου 1996 σχετικά με τους κοινούς κανόνες για την εσωτερική αγορά ηλεκτρικής ενέργειας, μέχρι τις 19 Φεβρουαρίου 2001, πράγμα το οποίο επετεύχθη με τη θέσπιση του νόμου 2773/99 της 22ας Δεκεμβρίου 1999. Επιπλέον, η Ρυθμιστική αρχή για την Ενέργεια (PAE) συγκροτήθηκε τον Ιούνιο 2000 ενώ τον Δεκέμβριο 2000 (Προεδρικό Διάταγμα 328/2000) διορίστηκε ένας Διαχειριστής δικτύου μεταφοράς. Επιπλέον θεσπίστηκαν 15 άλλα δευτερεύοντα νομοθετήματα. Τελικά, στις 19 Φεβρουαρίου 2001, καταγράφηκαν 6 500ποψήφιοι πελάτες, δηλ. περίπου 34,2 % της αγοράς. Έτσι η Επιτροπή θεωρεί ότι η Ελλάδα συμμορφώθηκε με τις απαιτήσεις της οδηγίας 96/92/ΕΚ. Όπως και με όλα τα κράτη μέλη, η Επιτροπή παρακολουθεί σταθερά την κατάσταση της ελληνικής αγοράς ώστε να εξασφαλίζεται συμμόρφωση με τις απαιτήσεις της οδηγίας. Για το θέμα αυτό δεν έχουν διατυπωθεί καταγγελίες.

3.-4. Για να αναπτυχθεί πραγματικός ανταγωνισμός στην Ελλάδα απαιτούνται δύο δράσεις. Πρώτον, οι επιχειρήσεις άλλων κρατών μελών πρέπει να έχουν κάθε δυνατότητα πραγματοποίησης εξαγωγών προς τους έλληνες καταναλωτές. Περί τα τέλη του 2001 η Επιτροπή θα δημοσιεύσει μια Ανακοίνωση σχετικά με τιςποδομές ηλεκτρικής ενέργειας και φυσικού αερίου στην οποία μεταξύ άλλων θα αντιμετωπίζεται το θέμα των μέτρων που πρέπει να ληφθούν ώστε η Ελλάδα να συνδεθεί πλήρως και όσο γίνεται γρηγορότερα με το

συνδεδεμένο ταυτόχρονα κοινοτικό δίκτυο. Επιπλέον, αναμένεται ότι οποβρύχιος ηλεκτρικός αγωγός που συνδέει την Ελλάδα με την Ιταλία θα τεθεί σε λειτουργία πριν από το τέλος του 2001. Δεύτερον, αποτελεί προϋπόθεση ενός ουσιαστικού ανταγωνισμού η ανεξάρτητη και ανταγωνιστική παραγωγή ηλεκτρισμού μέσα στην Ελλάδα. Για τον σκοπό αυτόν, η Ρυθμιστική αρχή για την Ενέργεια (PAE) εξέδωσε την 1η Ιουνίου 2001 έξι άδειες σε έξι ομίλους ανεξαρτήτων ιδιωτικών εταιρειών για την κατασκευή σταθμών ηλεκτροπαραγωγής ολικής δυναμικότητας 2 000 περίπου Μεγαβάττ (MW).

Η ασφάλεια του ανεφοδιασμού, η ενεργειακή αποδοτικότητα και η διαφοροποίηση εφοδιασμού με ποικίλα εναλλακτικά καύσιμα και ενεργειακές πηγές αποτελεί δεδηλωμένη πολιτική τόσο της Επιτροπής όσο και του Ελληνικού Υπουργείου Ανάπτυξης. Η εισαγωγή φυσικού αερίου και η χρησιμοποίησή του σε σταθμούς ηλεκτροπαραγωγής θα συμβάλει στην επίτευξη των στόχων αυτών, όπως επίσης και η κατασκευή αιολικών πάρκων και η προώθηση άλλων ανανεώσιμων πηγών ενέργειας (π.χ. με τη βοήθεια του KARE). Τα πρόσφατα προγράμματα κατασκευής νέων ηλεκτροπαραγωγών μονάδων της ΔΕΗ βασίζονται σε ποικιλία καυσίμων για την παραγωγή ηλεκτρικού ρεύματος: φυσικό αέριο,δροηλεκτρική ενέργεια και ο παραδοσιακός λιγνίτης.

5. Σε ό,τι αφορά τον διαχωρισμό των δραστηριοτήτων λειτουργίας του δικτύου, το εφαρμοζόμενο σύστημα στην Ελλάδα έχει ως εξής: Η Δημόσια Επιχείρηση Ηλεκτρισμού (ΔΕΗ) διασπάται σε τέσσερις νέες μονάδες, μία από τις οποίες είναι ιδιοκτήτης του δικτύου μεταφοράς ηλεκτρικού ρεύματος καιπεύθυνος για τη συντήρησή του, την ανάπτυξή του, την επέκταση και την κατασκευή νέων γραμμών.

Επιπλέον, έχει τοποθετηθεί ένας ανεξάρτητος Διαχειριστής του δικτύου μεταφοράς, ως εταιρεία μετόχων, η οποία είναιπεύθυνη για τη διαχείριση του δικτύου, καθώς επίσης και για την καθημέρας λειτουργία του, τη διακίνηση και τον προγραμματισμό ανάπτυξης του δικτύου.

Αν και η Επιτροπή διατηρεί ορισμένες επιφυλάξεις ότι ο Διαχειριστής του δικτύου μεταφοράς δεν διαθέτει άμεσο έλεγχο επί των χρηματοοικονομικών στοιχείων που απαιτούνται για την ανάπτυξη του δικτύου — πράγμα που είναιποχρεωτικό δυνάμει των νέων προτάσεων της Επιτροπής για την εμπέδωση της εσωτερικής αγοράς ηλεκτρικής ενέργειας — η κατάσταση αυτή ωστόσο δεν αποτελεί καθαυτό παραβίαση της εν λόγω οδηγίας. Η Επιτροπή θα παρακολουθεί όμως στενά την κατάσταση ώστε να εξασφαλιστεί ότι η ΔΕΗ πράγματι παρέχει τέτοιεςπηρεσίες στον Διαχειριστή του δικτύου μεταφοράς χωρίς να προβάλει διακρίσεις.